Ešerinis (Varėnos r., Merkinės sen.)
Ešerinis – ežeras Lietuvoje, Varėnos rajone, 4 km į šiaurės vakarus nuo Merkinės, Netiesų miške. Ežeras ovalo formos, ilgis iš pietvakarių į šiaurės rytus – 0,27 km, plotis – iki 0,16 km. Altitudė 82,9 m. Krantai aukšti, ypač šiaurinis krantas, ištisai apaugę medžiais. Kiek atokiau į šiaurę įsikūręs Samūniškių kaimas, į pietvakarius eina kelias  5021  Kampai–Ryliškiai–Merkinė . Ežeras nenutekantis, priklauso Kempės upelio baseinui (Apsingės intakas).